
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ανακοίνωση για την παρακατάθεση στο Ταμείο Παρακαταθηκών 
και Δανείων της προσωρινής τιμής μονάδος αποζημίωσης, λόγω 
αναγκαστικής απαλλοτρίωσης ακινήτων για την ανέγερση κτη¬ 
ρίου προς στέγαση του Πυροσβεστικού Σταθμού Βέροιας. ... 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων δύο διορόφων κτιρίων σε επαφή, 
φερομένων ως ιδιοκτησία των Ειρήνης Χαιτόγλου και Χριστίνας 
Ντουντούλα που βρίσκονται επί των οδών Αγ. Ειρήνης και Μάρ¬ 
κου Μπότσαρη στην πόλη της Μυτιλήνης της νήσου Λέσβου και 
καθορισμός ειδικών όρων και περιορισμών δόμησης. 2 

Τροποποίηση ρυμοτομικού σχεδίου πόλεως στο Ο.Τ.Κ.Χ. έμπρο¬ 
σθεν του Ο.Τ. 382 Ναυπλίου Ν. Αργολίδας, που αφορά αλλαγή 

χρήβηίΎήί. 3 

Καθορισμός ορίων, όρων και περιορισμών δόμησης και κατηγοριο- 
ποίηση του οικισμού «Κορακοχωρίου» κάτω των 2.000 και στο 
Ν. Ηλείας. 4 

Αναγνώριση οδού που βρίσκεται μέσα στο σχέδιο πόλεως Κερκύρας. 5 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. οικ. 6731 (1) 

Ανακοίνωση για την παρακατάθεση στο Ταμείο Παρακαταθηκών και 
Δανείων της προσωρινής τιμής μονάδος αποζημίωσης, λόγω ανα¬ 
γκαστικής απαλλοτρίωσης ακινήτων για την ανέγερση κτηρίου προς 
στέγαση του Πυροσβεστικού Σταθμού Βέροιας. 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη τις διατάξεις των άρθρων 7 και 8 του Ν.Δ. 797/ 


1970 «περί αναγκαστικών απαλλοτριώσεων» (ΦΕΚ 1/1071 τ. Α’), 
γνωστοποιούμε στους παρακάτω: 

α) Σε όσους έχουν η αξιώνουν δικαιώματα κυριότητος στην έκταση 
συνολικού εμβαδού 3.377,13 μ 2 που απαλλοτριώθηκε αναγκαστικά με 
την 1005808/252/29.12.1988 (ΦΕΚ 40/27.1.1989 τ. Δ') κοινή 
υπουργική απόφαση για την ανέγερση κτιρίου προς στέγαση του Πυρο¬ 
σβεστικού Σταθμού Βεροίοες. 

β) Στους δανειστές που έχουν εγγράψει στα ακίνητα υποθήκες, κατα¬ 
σχέσεις αυτοί ή τρίτοι διεκδικητές των ακινήτων. 

Ότι με την 1/Α.Π.Λ./21.1.1992 απόφαση του Μονομελούς Πρω¬ 
τοδικείου Βεροίοες, καθορίστηκε προσωρινή τιμή μονόδος για την απο¬ 
ζημίωση εδαφικής έκτασης 3.377,13 τετραγωνικών μέτρων, όπως 
παρουσιάζεται στον από 25.1.1991 κτηματολογικό πίνακα και διά¬ 
γραμμα του κτηματογράφου Μηχανικού Χρήστου Νταραγιάννη που θε¬ 
ωρήθηκαν από τον Δ/ντή Τ.Υ. Ν. Ημαθίας. 

Η αποζημίωση έχει κατατεθεί στο Ταμείο Παρακαταθηκών και Δα¬ 
νείων (γραφείο Παρακαταθηκών Βέροιας) και για τον σκοπό αυτό το 
παραπάνω ταμείο έχει εκδόσει το υπ’ αριθ. 32.660/4.12.1992 γραμ¬ 
μάτιο συστάσεως παρακαταθήκης, συνολικού ποσού πενήντα εκατομμυ¬ 
ρίων τριακοσίων τριάντα εννέα χιλιάδων εννιακοσίων ενενήντα δραχ¬ 
μών (50.339.990 δρχ.). 

Η αποζημίωση θα αποδοθεί στα πρόσωπα που θα αναγνωρισθούν δι¬ 
καιούχοι κατά την νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβερνή- 
σεως. 

Βέροια, 4 Δεκεμβρίου 1992 

Με εντολή Νομάρχη 
Ο Διευθυντής 

ΓΕΩΡΓΙΟΣ X. ΓΚΑΒΑΝΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 


Αριθ. ΑΠΑ/8583 (2) 

Χαρακτηρισμός ως διατηρητέων δύο διορόφων χτιρίων σε επαφή, φερο- 
μένων ως ιδιοχτησΐα των Ειρήνης Χαϊτόγλου και Χριστίνας Ντου- 
ντούλα που βρίσκονται επί των οδών Αγ. Ειρήνης χαι Μάρκου Μπό- 
τσαρη στην πόλη της Μυτιλήνης της νήσου Λέσβου και καθορισμός 
ειδικών όρων και περιορισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονισμός» 
(ΦΕΚ 210 Α'/85) και ειδικότερα τα άρθρα 3 και 4 (παρ. 2) αυτού, 
όπως τροποποιήθηκε με τις διατάξεις του Ν. 1772/88 «τροποποίηση 
των διατάξεων του Ν. 1577/85 «Γενικός Οικοδομικός Κανονισμός και 
άλλες σχετικές διατάξεις» (ΦΕΚ 91 Α'/88). 

2. Το υπ’ αριθ. 1/86 Π.Δ. «καθορισμός αρμοδιοτήτων Υπουργείου 
Αιγαίου» (ΦΕΚ 1 Α'/86) και ειδικότερα τα άρθρα 2 (παρ. 3, εδ. ζ, περ. 
αα) και 5 αυτού. 

3. Το υπ’ αριθ. 359/86 Π.Δ. «Οργανισμός Υπουργείου Αιγαίου* 
(ΦΕΚ 158 Α’/86) και ειδικότερα το άρθρο 5 (παρ. 1, ε και παρ. 2, Ε, 
8) αυτού. 

4. Την υπ’ αριθ. 8555/27.11.90 κοινή απόφαση των Υπουργών 
Προεδρίας της Κυβέρνησης και Αιγαίου σχετικά με τις «πράξεις και έγ¬ 
γραφα αρμοδιότητας του Υπουργείου Αιγαίου που εξαιρούνται από τους 
περιορισμούς της διατάξης του άρθρου 81, παρ. 1 του Ν. 1892/90» 
(ΦΕΚ 741 Β'/29.11.90). 

5. Την υπ’ αριθ. Υ.1495/28.8.1991 απόφαση του Πρωθυπουργού 
«σύσταση θέσεως Υφυπουργού στο Υπουργείο Αιγαίου» (ΦΕΚ 694 Β'/ 
28.8.1991). 

6. Την υπ’ αριθ. Υ.1499/29.8.1991 απόφαση Πρωθυπουργού και 
Υπουργού Αιγαίου «καθορισμός αρμοδιοτήτων του Υφυπουργού Αι¬ 
γαίου Γεωργίου Μισαηλίδη» (ΦΕΚ 700 Β’/30.8.1991). 

7. Τον φάκελλο του θέματος ο οποίος υπεβλήθη στο Τμήμα Πολιτι¬ 
στικής Ανάπτυξης του Υπουργείου Αιγαίου και έλαβε τον αριθ. πρωτ. 
9223/13.12.91 του Υπουργείου Αιγαίου. 

8. Την από 30.9.1992 αιτιολσγική έκθεση του Τμήματος Πολιτιστι¬ 
κής Ανάπτυξης της Δ/νσης Περιφεριακής Ανάπτυξης του Υπουργείου 
Αιγαίου, η οποία κοινοποιήθηκε στις ενδιαφερόμενες Ειρήνη Χαϊτόγλου 
και Χριστίνα Ντουντούλα. 

9. Την παρέλευση της προθεσμίας όπως ορίζεται από τις κείμενες 
διατάξεις (άρθρο 4 παρ. 2 του Ν.ί577/85 περί «ΓΟΚ» όπως τροποιή- 
θηχε με τον Ν. 1772/88) χωρίς να περιέλθουν τυχόν αντιρρήσεις από 
τις ενδιαφερόμενες Ειρήνη Χαϊτόγλου και Χριστίνα Ντουντούλα στο 
Τμήμα Πολιτιστικής Ανάπτυξης της Δ/νσης Περιφερειακής Ανάπτυξης 
του Υπουργείου Αιγαίου. 

10. Το άρθρο 29Α του Ν.1558/1985 «Κυβέρνηση και Κυβερνη¬ 


τικά Όργανα» που προστέθηκε στο Νόμο αυτό με το άρθρο 27 του 
Ν.2081/92, αποφασίζουμε: 

1. Χαρακτηρίζεται ως διατηρητέα τα δύο διόροφα κτίρια σε επαφή 
φερόμενα ως ιδιοκτησία Ειρήνης Χαϊτόγλου και Χριστίνας Ντουντούλα 
που βρίσκονται επί των οδών Αγ. Ειρήνης και Μάρκου Μπότααρη στην 
πόλη της Μυτιλήνης της νήσου Λέσβου όπως φαίνονται σημειωμένα στο 
τοποργαφικό διάγραμμα σε κλίμακα 1:1000 που θεωρήθηκε από την 
Προϊσταμένη του Τμήματος Πολιτιστικής Ανάπτυξης της Δ/νσης Περι¬ 
φερειακής Ανάπτυξης του Υπουργείου Αιγαίου με την υπ’ αριθ. 
8583/92 πράξη της και που συνοπτικό του αντίτυπο δημοσιεύεται με 
την παρούσα απόφαση, επειδή πρόκειται γαι σύνολο δύο διορόφων κτι¬ 
ρίων χαρακτηριστικό δείγμα «δίδυμης» λαϊκής κατοικίας με αξιόλογα 
μορφολογικά και αρχιτεκτονικά στοιχεία νεοκλασσικής αρχιτεκτονικής 
και επειδή εντάσσονται στον περιβάλλοντα χώρο τους. 

2. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών του 
στοιχείων. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντος οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς των χαρακτηριζόμενων ως διατη¬ 
ρητέων κτιρίων εφόσον δεν αλλοιώνεται ο αρχιτεκτονικός τους χαρα¬ 
κτήρας. 

4. Δεν επιτρέπεται η τοποθέτηση φωτεινών επιγραφών και διαφημί¬ 
σεων στα χαρακτηριζόμενα ως διατηρητέα κτίρια. Επιτρέπεται μόνο η 
τοποθέτηση επιγραφών περιορισμένο» διαστάσεων που πληροφορούν 
για τυχόν χρήσεις των χώρων των κτίριο». 

5. Επιβάλλεται η αποκατάσταση του εξώστη (μπαλκονιού), που βρί¬ 
σκεται στην πρόσοψη του ορόφου στο κτίριο Β, φερομένου ο>ς ιδιοκτησία 
Χριστίνας Ντουντούλα, μετά την έγκριση της σχετικής μελέτης από την 
αρμόδια ΕΠΑΕ. 

6. Για οποιδήποτε οικοδομική εργασία στο εξιοτερικό και εσωτερικό 
των διατηρητέο» κτιρίων και του περιβάλλοντα χώρου τους καθώς και 
για την τοποθέτηση επιγραφών, απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

7. Από τις διατάξεις αυτής της απόφασης, ενδεχομένου να προκλη- 
θεί δαπάνη σε βάρος του κρατικού προϋπολογισμού, από τυχόν εφαρ¬ 
μογή των διατάξεων της παρ. 3 του άρθρου 4 του Π.Δ. 15.4.1988 
«διατήρηση, επισκευή ή ανακατασκευή αρχιτεκτονικών, καλλιτεχνικών 
και στατικών στοιχείο» διατηρητέων κτίριο»» (ΦΕΚ Δ' 317) το ύψος 
της οποίας δεν μπορεί να προσδιοριστεί. 

8. Η απόφαση αυτή να δημοσιευθεί με το σχεδιάγραμμα που τη συνο¬ 
δεύει στην Εφημερίδα της Κυβέρνησης. 

Η ισχύς της παρούσας απόφασης αιρχίζει από την δημοσίευσή της 
στην Εφημερίδα της Κυβέρνησης. 

Μυτιλήνη, 10 Δεκεμβρίου 1992 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΙΣΑΗΛΙΔΗΣ 

Αριθ. οικ. 4072 (3) 

Τροποποίηση ρυμοτομικού σχεδίου πόλεως στο Ο.Τ.Κ.Χ. έμπροσθεν 

του Ο.Τ. 382 Ναυπλίου Ν. Αργολίδας, που αφορά αλλαγή χρήσης 

τήί· 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

Ι.Τις διατάξεις του από 17.7.1923 Ν. Δ/τος, περί σχεδίων πόλεων 
και κωμών του Κράτους και ειδικότερα τα άρθρα 3 και 70 αυτού. 

2. Τις διατάξεις του Ν.3200/55, περί διοικητικής αποκέντρωσης, 
όπως τροποποιήθηκαν και συμπληρώθηκαν μεταγενέστερα και ισχύουν 
σήμερα. 

3. Τις διατάξεις του Α.Ν.314/68, όπως τροποποιήθηκαν και συμ¬ 
πληρώθηκαν με το Ν.Δ. 1018/71 και με την παρ. 3 του άρθρου 34 
του Ν.1577/85. 

4. Το από 31.10.85 (ΦΕΚ 569 Δ') Δ/γμα, περί έγκρισης αναθεώ¬ 
ρησης ρυμοτομικού σχεδίου, στις πολεοδομικές ενότητες Πρόνοια - Ν. 
Βυζάντιο, Δήμου Ναυπλιέων. 

6. Την αριθ. 62616/2657/18.9.85 (ΦΕΚ 702 Β') κοινή απόφαση 
του Υπ. Εσωτερικών, Δημοσίας Τάξεως και Υ.ΠΕ.ΧΩ.ΔΕ, με την 
οποία μεταβιβάζεται στον Νομάρχη η αρμοδιότητα τροποποιήσεων του 
εγκεκριμένου σχεδίου και καθορισμού όρων και περιορισμών δόμησης. 

7. Τις διατάξεις του Ν.1558/85, Κυβέρνηση και Κυβερνητικά Όρ¬ 
γανα, όπως συμπληρώθηκε με το Ν.2081/92 και ειδικότερα το άρθρο 
29Α αυτού. 

8. Την με αριθ. 236/87 νόμιμη οικοδομική άδεια των Κωστούλας 
και Ανδρέα Υφαντή που αφορά οικοδομή (κατάστημα) μέσα στο αναφε- 
ρόμενο Ο.Τ. 

9. Την από 6.7.92 αίτηση του Ανδρέα Υφαντή προς το Δήμο Ναυ¬ 
πλίου. 

10. Τις αριθ. 104/92 και 140/92 αποφάσεις του Δημοτικού Συμ¬ 


βουλίου Ναυπλιέων, που εγκρίνουν την αιτούμενη τροποποίηση. 

11. Την αριθ. 67/6/1/30.9.92 σύμφωνη γνώμη του Σ.Χ.Ο.Π. Ν. 
Αργολίδας. 

12. Το με αριθ. 4351/16.10.92 διευκρινιστικό έγγραφο του Δήμου 
Ναυπλίου, αποφασίζουμε: 

Άρθρο Ιο 

Εγκρίνουμε την τροποποίηση που αφορά αλλαγή χρήσεως γης στο 
ακίνητο ιδιοκτησίας Ανδρέα Υφαντή, που έχει ανεγερθεί σύμφωνα με 
την αριθ.236/1987 οικοδομική άδεια, στο Κ.Χ. έμπροσθεν του Ο.Τ. 
382 Ναυπλίου, από αμιγή κατοικία σε χρήσεις όπως αυτές προβλέπο- 
νται από το άρθρο 4 του από 6.3.1987 (ΦΕΚ 166 Δ'/87) Δ/τος, με 
τους παρακάτω όρους. 

α) Η τροποποίηση αφορά το συγκεκριμένο ακίνητο, όπως αυτό φαίνε¬ 
ται στο συν/νο διάγραμμα, θεωρημένο από τον Προϊστάμενο του ΤΠ - 
ΠΕ, συνοδεύει την παρούσα απόφαση και αποτελεί αναπόσπαστο τμήμα 
αυτής, χωρίς να επιτρέπεται καμμιά προσθήκη σε αυτό κατ’ έκταση ή 
καθ’ ύψος. 

β) Το αναφερόμενο Ο.Τ. παραμένει κατά τα άλλα Κ.Χ. 

Άρθρο 2ο 

Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Ακροτελεύτιο Άρθρο: 

Από τις διατάξεις αυτής της απόφασης δεν προκαλείται δαπάνη σε 
βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερνήσεως. 

Ναύπλιο, 1 Δεκεμβρίου 1992 
Η Νομάρχης 
ΑΛ. ΒΑΚΑΛΟΓΛΟΥ 

Αριθ. 3076 (4) 

Καθορισμός ορίων, όρων και περιορισμών δόμησης και κατηγοριοποί- 

ηση του οικισμού «Κορακοχωρίου» κάτω των 2.000 και στο Ν. 

Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του από 24.4.85 Π. Δ/τος (ΦΕΚ 181 Δ'/85) «τρό¬ 
πος καθορισμού ορίων οικισμού της χώρας, κατηγορίες αυτών και κα¬ 
θορισμός όρων και περιορισμών δόμησης». 

2. Τα πληθυσμιακά στοιχεία της τελευταίας απογραφής της 
Ε.Σ.Τ.Ε. 

3. Το Π.Δ. 910/77 περί οργανισμού Τ.Δ.Ε. 

4. Τις διατάξεις του Ν. 1032/80 περί συστάσεως Τ.Χ.Ο.Π. 

5. Το Ν.3200/55 περί αυμπληρώσεως των διατάξεων περί διοικη¬ 
τικής αποκέντρωσης. 

6. Την αριθ. 3903/12.9.91 απόφαση Νομάρχη Ηλείας «σχετικά με 
συγκρότηση Συμβουλίου Χ.Ο.Π. Ν. Ηλείας». 

7. Την σύμφωνη γνώμη του Συμβουλίου Χ.Ο.Π. που διατυπώθηκε 
στο υπ’ αριθ. 8/92 πρακτικό. 

8. Την υπ’ αριθ. 12/92 απόφαση Κοινοτικού Συμβουλίου Κορακο¬ 
χωρίου. 

9. Την υπ’ αριθ. πρωτ. 4957/20.7.92 έγγραφο Δασαρχείου Πύρ¬ 
γου. 

10. Το υπ’ αριθ. 39868/9.11.92 έγγραφο του Εθνικού Τυπογρα¬ 
φείου, αποφασίζουμε: 

1. Καθορίζουμε τα όρια του οικισμού Κορακοχωρίου όπως φαίνονται 
στο συνημμένο σχέδιο κλ. 1:5000 που αποτελεί αναπόσπαστο τμήμα 
της παρούσας απόφασης και περικλείονται από τους αριθμούς 1-17 
και που αναρτήθηκε στο κτήριο της Πολεοδομίας 15 μέρες. 


2. Καθορίζουμε τους ακόλουθους γενικούς και ειδικούς όρους δόμη¬ 
σης. 

Γενικοί όροι δόμησης: 

Αρτιότητα Β3 - 3, Αδιάφορος παραλιακός 1500 τ.μ. όπως αναφέρε- 
ται στην κατηγοριοποίηση στην αριθ. πρωτ. 56/87, απόφαση Νο- 

μ«ρχη· 

Ειδικοί όροι δόμησης: 

Τους όρους δόμησης για τον παραπάνω οικισμό όπως φαίνονται στην 
καρτέλλα που συνοδεύει την κάθε κατηγορία των οικισμών αριθ. 56/87 
απόφαση Νομάρχη. 

Κατηγοριοποίηση του οικισμού Πράσινου (Β3 - 3). 

Εξώστες: Επιφάνεια — 1,80 X 70% X μήκος όψης. 

Περίφραξη: Γενικός τρόπος. 

Χρώμα: Λευκό, Γκρίζο. 

Πριν από οποιαδήποτε κατάτμηση οικοπέδων εκτός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από το Τ.Π. και Π.Ε. Ν. Ηλείας ώστε να εξασφαλίζεται η συνέπεια των 
κοινοχρήστων χώρων και η δημιουργία νέων σύμφωνα με τα οριζόμενα 
στις διατάξεις της παρ. 1 του άρθρου 6 από 24.4.85 Π. Δ/τος. 

Να εξασφαλίζεται οπωσδήποτε η συνέχεια των υφισταμένων ή εγκε- 
κριμμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ. της 24.4.85 (ΦΕΚ 
181 Δ’/3.5.85). 

Από τις διατάξεις της παραπάνω απόφασης δεν προκαλείται δαπάνη 
σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πύργος, 6 Οκτωβρίου 1992 

Ο Νομάρχης 
ΓΕΡ. ΚΟΪΤΑΒΑΣ 

Αριθ. Τ Π/9166/92 (5) 

Αναγνώριση οδού που βρίσκεται μέσα στο σχέδιο πόλεως Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1) Τις διατάξεις της παραγρ. της παραγρ. 4 του άρθρου 20 του από 
17.7.1923 Ν.Δ. περί σχεδίων πόλεων κ.λ.π., καθώς και το Β.Δ. από 
4.1.1924 που καθορίζει ότι το άρθρο 20 ισχύει από 1.6.1924. 

2) Τις διατάξεις του Ν.3200/1955, περί αποκεντρώσεως και το 
Β.Δ. από τις 28.6.55, περί εξαιρέσεως από την αρμοδιότητα των Νο¬ 
μαρχών αντικειμένων τινών αρμοδιότητας Υπουργείου Δημοσίων Έρ¬ 
γων. 

3) Τις διατάξεις του Ν.Δ. 1018/1971, περί τροποποιήσεως και συ- 
μπληρώσεως του Α.Ν. 314/1968 περί παροχής εις τον Υπουργόν Βορ. 
Ελλάδος και τους Νομάρχας αρμοδιοτήτων. 

4) Την από 25.6.1992 αίτηση του Αθανασίου Κρητικού με την 
οποία ζητά την αναγνώριση της ιδιωτικής οδού που αρχίζει από την οδό 
Αλεξάνδρου Δεσύλλα και η οποία βρίσκεται μέσα στο σχέδιο πόλεως της 
Κέρκυρας ως οδού που υπήρχε πριν από το 1923. 

5) Το υπ’ αριθ. 5311/21.7.1992 έγγραφον του Τμήματος Πολεο¬ 
δομίας Π.Ε. Νομού Κερκύρας. 

6) Το υπ’ αριθ. 496/1.5.1923 συμβόλαιον του Συμβολαιογράφου 
Κερκύρας Κωνσταντίνου Αλαμάνου από το οποίο προκύπτει ότι η ανω¬ 


τέρω οδός προϋφίσταται του έτους 1923 και είναι ιδιωτική επίκοινος. 

7) Την σύμφωνη γνώμη του Συμβουλίου Χωροταξίας Οικισμού και 
Περιβάλλοντος Νομού Κερκύρας που διατυπώθηκε στο από 
19.10.1992 αριθ. 9 πρακτικό του, αποφασίζουμε: 

Αναγνωρίζουμε ότι η ανώνυμος οδός που αρχίζει από την οδό Αλε¬ 
ξάνδρου Δεσύλλα και περικλείεται από τας ιδιοκητσίας Αθανασίου Κρη¬ 
τικού, Ανδρέα Σαγιά, Σπ. θεοτόκη, Μαρίας Γκερέκου και Ιερού Ναού 
Αγίου Ισαύρου και που βρίσκεται στο οικοδομικό τετράγωνο που περι¬ 
κλείεται από τας οδούς Αλεξάνδρου Δεσύλλα - 1η πάροδος Αλεξάνδρου 
Δεσύλλα και 2η πάροδος Αλεξάνδρου Δεσύλλα που βρίσκεται μέσα στο 
σχέδιο πόλεως Κερκύρας σχηματίσθηκε πριν το έτος 1923 και εφαρμό¬ 
ζονται σ’ αυτή όλες οι διατάξεις που ισχύουν και για εγκεκριμένους δρό¬ 
μους του ρυμοτομικού σχεδίου Κερκύρας στην περιοχή αυτή. Στον πα¬ 
ραπάνω διατηρητέο δρόμο υπάρχουν ιδιοκτησίες που προϋπάρχουν του 
έτους 1923 και επικοινωνούν μόνον μέσω αυτής με την οδό Αλεξάνδρου 
Δεσύλλα. 

Η ισχύς της παρούσας άρχεται από της κοινοποιήσεως εις τους ενδια¬ 
φερομένους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κέρκυρα, 26 Νοεμβρίου 1992 
Ο Νομάρχης 

ΘΕΟΦΙΛΟΣ ΒΑΣΙΛΕΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




